رانی باغ، حیدرآباد

رانی باغ (سندھ: رانی باغ، لفظی طور پر 'کوئینز گارڈن') جسے پہلے داس گارڈن کے نام سے جانا جاتا تھا، حیدرآباد سندھ، پاکستان میں واقع ایک حیوانیاتی باغ ہے۔ باغ کو ملکہ وکٹوریہ کے اعزاز میں کوئین باغ بھی کہا جاتا رہا ہے۔ اسے 1861 میں اس وقت کی ایگرو ہارٹیکلچر سوسائٹی نے بوٹینیکل گارڈن کے طور پر قائم کیا تھا اور بعد میں یہاں جانوروں کو منتقل کیا گیا تھا۔ 

رانی باغ حیدرآباد شہر کی سب سے بڑی تفریحی سہولت ہے، جو 54 ایکڑ (22 ہیکٹر اراضی پر پھیلی ہوئی ہے اور یہ چار حصوں میں تقسیم ہے۔ جن میں عیدگاہ، عباس بھائی پارک، چڑیا گھر اور باغات، بچوں کے پارک، جاگنگ ٹریک، کشتی رانی کے مقاصد کے لیے 50,000 مربع فٹ پر مصنوعی جھیل اور پارکنگ کا علاقہ شامل ہے۔  اس پارک میں ممالیہ جانوروں کی تقریباً 21 اقسام، پرندوں کی 41 اقسام اور رینگنے والے جانوروں کی 10 اقسام کے علاوہ، رانی باغ میں 227 اقسام کے 3,177 درخت ہیں۔ نومبر 2008 میں، ضلع ناظم کنور نوید جمیل کی ہدایت پر باغ کو جزوی طور پر بند کر دیا گیا تھا تاکہ وہاں ترقیاتی کام مکمل کیا جا سکے۔
 حوالہ جات 

زمرہ:پاکستان کے چڑیا گھر
زمرہ:پاکستان میں نباتیاتی باغات
زمرہ:حیدرآباد، سندھ
زمرہ:وکی ڈیٹا پر او ایس ایم ریلیشن آئی ڈی کے بغیر انفو باکس میپ فریم
زمرہ:ویکی ڈیٹا پر موجود متناسقات